МОТИВИ ЗА ПРИЕМАНЕ на Наредба за изменение и допълнение на Наредбата за условията и реда за съставяне на  бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас, Приета с решение на Общински съвет - Бургас, по т. 9, Протокол № 28/ 29.10.2013 г.; изменена и допълнена:  по т.1, Протокол № 17/ 27.09. 2016 г., по т.3, Протокол №16/24.11.2020 г.:
Причините, които налагат приемането на изменение и допълнение на Наредбата за условията и реда за съставяне на  бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас, Приета с решение на Общински съвет - Бургас, по т. 9, Протокол № 28/ 29.10.2013 г.; изменена и допълнена:  по т.1, Протокол № 17/ 27.09. 2016 г., по т.3, Протокол №16/24.11.2020 г. са:
По отношение на предложение за изменение на чл. 3, ал. 3 и чл. 49, ал. 1 от Наредбата 
В текста на чл. 3, ал. 3 и чл. 49, ал. 1 от Наредбата думата „лева“ се заменя с думата „евро“ като промяната е необходима поради наличие на нормативна уредба от по-висок ранг на национално ниво. На 07.08.2024 г. беше приет Закон за въвеждане на еврото в Република България, обн., ДВ, бр. 70 от 20.08.2024 г. С § 6, ал. 1, т. 2 от ПЗР на закона, държавните органи и органите на местното самоуправление са задължени да приведат  съществуващата подзаконова нормативна база в съответствие с изискванията на закона, като ал. 2 на пар. 6  от ПЗР на закона изрично разпорежда, че извършените изменения и допълнения в актовете по ал. 1, т. 2 влизат в сила от датата на въвеждане на еврото в Република България.
	В изпълнение на цитираното законово задължение и във връзка с дейностите по съставяне, приемане, изпълнение и отчитане на бюджета на Община Бургас и извънбюджетните сметки, както и взаимоотношенията с централните ведомства, второстепенните разпоредители с бюджет, други общини, финансови институции и местната общност, следва бюджетът на общината, както и сметките за средства  от Европейския съюз да се съставят в евро.
[bookmark: to_paragraph_id44225554]	По отношение на предложение за изменение и допълнение в Приложение № 1  към чл. 29, ал. 2 и чл. 44, ал.4 от Наредбата
Навсякъде в текста на Приложение 1 към чл. 29, ал. 2 и чл. 44, ал.4 от Наредбата изразът „и приключването“ отпада, в т. 4 след думата „бюджет“ се добавя израза „придружен с доклад“. Промените са необходими за привеждане на терминологията от Наредбата в съответствие с тази от Закона за публичните финанси, тъй като законът не съдържа термин „приключване“, а „изпълнение“. Обнародването на поканата за обществено обсъждане е съобразено и с актуалното медийно присъствие на територията на общината.
По отношение на предложение за изменение и допълнение чл. 46, ал. 6 от Наредбата
В чл. 46, ал. 6 от Наредбата думата „страницата“ се заменя с израза „интернет страницата“, като с тази промяна се внася яснота и се прецизира текста.
Цели, които се поставят с изменението на Наредбата:
По отношение на предложение за изменение на чл. 3, ал. 3 и чл. 49, ал. 1 от Наредбата
Проектът на Наредбата е подготвен с цел своевременно приемане на подзаконовата нормативна  уредба във връзка с въвеждане на еврото в Република България като официална валута, с индикативна дата 1 юли 2025г.
По отношение на предложение за изменение и допълнение в Приложение № 1  към чл. 29, ал. 2 и чл. 44, ал.4 от Наредбата
Прецизиране и привеждане в съответствие на терминологията от Наредбата с тази от Закона за публичните финанси и с възможностите на местните медии.
По отношение на предложение за изменение и допълнение чл. 46, ал. 6 от Наредбата
Промяната е необходима поради неяснота в разпоредбата и е с цел прецизиране на текста.
Финансови и други средства, необходими за прилагането на новата уредба.
За прилагане на Наредбата не е необходимо разходването на бюджетни средства.
Очаквани резултати от приемането на изменението и допълнението на Наредбата:
По отношение на предложение за изменение на чл. 3, ал. 3 и чл. 49, ал. 1 от Наредбата
Приемането на изменението и допълнението в Наредбата ще спомогне за създаване на условия за решаване на проблемите и организацията на плавно преминаване от левове в евро на територията на община Бургас.
По отношение на предложение за изменение и допълнение в Приложение № 1  към чл. 29, ал. 2 и чл. 44, ал.4 от Наредбата
Приемането на изменението и допълнението в приложението на Наредбата ще спомогне за коректно прилагане и съответствие на текстовете в нормативната уредба.
По отношение на предложение за изменение и допълнение чл. 46, ал. 6 от Наредбата
Внасяне на яснота в текста на разпоредбата.
Анализ на съответствие с правото на Европейския съюз
Предлаганият проект за изменение на наредбата е в съответствие с нормативните актове от по-висока степен, както и с тези на европейското законодателство.

